KATALOG ZNANJA

# 1. IME PREDMETA

**SPECIALNE TEHNIKE PEDIKURE**

# 2. SPLOŠNI CILJI predmeta

**Splošni cilji predmeta so:**

* spoznati načela poklicne etike;
* spoznati pravila urejenega delovnega okolja;
* razviti čut za urejenost in estetiko;
* razviti komunikacijske spretnosti za sporazumevanje s strankami in sodelavci;
* razviti sposobnost sprejemanja odločitev in reševanja strokovnih problemov;
* razviti sposobnost in čut odgovornosti pri zagotavljanju in izvajanju ekoloških, tehničnih in varnostnih predpisov.

Specifično strokovno usmerjeni cilji so:

* načrtovati in organizirati delo;
* zagotavljati kakovost opravljenih storitev;
* upoštevati celostni pristop k izvedbi storitve;
* uporabiti različne metode komunikacije, svetovanja in spretnosti trženja storitev ter kozmetičnih izdelkov.

# 3. PREDMETNO SPECIFIČNE KOMPETENCE

Pri predmetu si študenti poleg generičnih pridobijo naslednje kompetence:

1. sposobnost načrtovanja in organizacije dela ter storitev;
2. zagotavljanje kakovosti opravljenih storitev;
3. razvijanje inovativnosti;
4. uporaba različnih metod pri svetovanju stranki.

# 4. OPERATIVNI CILJI

|  |  |
| --- | --- |
| INFORMATIVNI CILJI | FORMATIVNI CILJI |
| 1. **Sposobnost načrtovanja in organizacije dela in storitev:** | |
| * razume pripravo delovnega prostora; * pozna pomen uporabe zaščitnih sredstev pri izvajanju pedikure; * spozna različne instrumente in aparature za izvajanje specialnih tehnik pedikure. | * upošteva pravila osebne priprave in uporabe zaščitnih sredstev za izvedbo medicinske pedikure; * izdela načrt izvedbe pedikure in ga utemelji; * izbere ustrezno metodo, opremo in kozmetični izdelek za izbrano storitev; * usklajuje želje stranke s strokovnimi zahtevami; * pripravi ustrezne pripomočke za izvedbo določene storitve; * dela v skladu z zakonskimi in higienskimi predpisi, ustrezno vzdržuje higieno prostora, opreme, kozmetičnih aparatur in pripomočkov. |
| 1. **Zagotavljanje kakovosti opravljenih storitev:** | |
| * uporabi znanje anatomije in fiziologije spodnjih okončin; * pozna indikacije in kontraindikacije za izvedbo medicinske pedikure; * pozna pravila sprejema in priprave stranke na izvedbo specialnih tehnik pedikure; * razume pomen anamneze in izvedbe ciljnega intervjuja za načrtovanje in izvedbo specialnih tehnik pedikure; * razume in utemelji pomen dokumentiranja in vrednotenja dela; * zaveda se odgovornosti pri skrbi za varovanje podatkov stranke. | * sprejme stranko, opravi razgovor in upošteva indikacije in kontraindikacije za izvedbo specialnih tehnik pedikure; * ustrezno pripravi stranko na pedikuro in izvede pregled nog; * definira problem in razloži etiologijo; * izvede storitev, upošteva vrstni red dela in pravilno uporabo izdelkov, pripomočkov in instrumentov; * pravilno in namensko pripravlja in uporablja sredstva za čiščenje in razkuževanje kože, površin in instrumentov; * samostojno izbere, načrtuje in izvede kozmetično storitev na stranki in podatke ustrezno zabeleži v obrazec; * pravilno oskrbi stranko, sebe in prostor po izvedeni storitvi; * očisti, razkuži in sterilizira pripomočke; * delo dokumentira, vrednoti in skrbi za varovanje strankinih podatkov. |
| 1. **Razvijanje inovativnosti:** | |
| * razume pomen inovativnosti, izobraževanja in osebne rasti; * spozna tehnike odstranjevanja trde kože otiščancev in kurjih očes pri stranki z deformacijo stopal, sladkorno boleznijo ali drugimi sistemskimi obolenji, ki vplivajo na stanje nog in razvoj težav z nogami; * spozna tehnike za lajšanje in odpravljanje težav, ki so posledica vraščenih nohtov (tehnike izrezovanja nohta, tamponiranja nohtnih kanalov, nameščanja različnih nohtnih sponk …); * spozna pomen delovanja različnih nohtnih sponk; * spozna tehnike kriokirurgije; * seznani se z osnovami ortotike in protetike; * spozna tehnike in materiale za izvedbo nohtne protetike; * spozna možnosti uporabe različnih aparatur in tehničnih pripomočkov pri reševanju specifičnih težav v pedikuri; * spozna pripomočke in kozmetične izdelke, ki stranki lajšajo težave na stopalu in nohtih. | * išče vire informacij in se kontinuirano strokovno izpopolnjuje; * izpopolnjuje svoje znanje in izvaja raziskovalne metode za potrebe in razvoj stroke; * odstrani trdo kožo, otiščance, kurja očesa; * rešuje težave z vraščenimi nohti (tehnike izrezovanja nohta, tamponiranja nohtnih kanalov, nameščanja posameznih nohtnih sponk …); * pri izbiri različnih tehnik sanacije vraščenega nohta upošteva indikacije in kontraindikacije; * izdela in namesti različne nohtne protetike; * pripravi noht oziroma poškodovano ali deformirano nohtno ležišče za namestitev nohtne protetike; * sodeluje s strokovnjaki različnih strok za lajšanje in odpravljanje problemov stranke; * izpopolnjuje svoje znanje in izvaja raziskovalne metode za potrebe in razvoj stroke. |
| 1. **Uporaba različnih metod pri svetovanju stranki:** | |
| * pozna pomen svetovanja stranki; * pozna različne načine svetovanja ustrezne nege nog in uporabo pripomočkov pri odpravljanju težav na stopalih. | * svetuje stranki ustrezno obutev in ukrepe za preprečevanje nastajanja težav s stopali; * stranki predstavi in priporoči primerne izdelke za razbremenitev posameznih težav. |

# 5. OBVEZNOSTI ŠTUDENTOV IN POSEBNOSTI V IZVEDBI

Število kontaktnih ur: 72 (16 ur predavanj, 56 ur laboratorijskih vaj).

Število ur samostojnega dela študenta: 78 (študij literature, vaje).